PROGRAM
GRAĐENJA KOMUNALNE INFRASTRUKTURE ZA 2027. GODINU

OBRAZLOŽENJE

Pravna osnova za donošenje je članak  67. stavka 1. Zakona o komunalnom gospodarstvu (“Narodne novine” br. 68/18, 110/18, 32/20, 145/24). 
Ovim Programom obuhvaćena je gradnja komunalne infrastrukture za 2027 godinnu. Programom su obuhvaćene građevine komunalne infrastrukture koje se grade izvan građevinskog područja, kojima se uređuju neizgrađeni dijelovi građevinskog područja i građevine komunalne infrastrukture koje se grade u uređenim dijelovima građevinskog područja, kao i rekonstrukcija postojećih građevina komunalne infrastrukture.

CESTE I PARKIRALIŠTA
Pristupna cesta u skladišno servisnoj zoni: planira se rješavanje imovinsko-pravnih odnosa. Izgradnjom ovih cesta koje su u neizgrađenom dijelu građevinskog područja uređuje se komunalna infrastruktura i omogućava daljnja izgradnja i razvoj industrijske zone. Po ishođenju lokacijske dozvole vezano za utjecaj na okoliš, cesta će se projektirati fazno.
Cesta Malin: projekt čijom se izgradnjom uređuje komunalna infrastruktura neuređenog i neizgrađenog područja i koja otvara mogućnosti izgradnje nove stambene zone. Projektom se obuhvatilo i raskršće na državnoj cesti; sa Hrvatskim cestama je je sklopljen Sporazum za zajedničko izvođenje građevinskih radova. Planira se provesti javna nabava i započeti izvođenje radova. 
Produžetak cesta Mije Mirković: omogućava produžetak postojeće stambene zone, građevinska dozvola ishođena; planirani početak izvođenja radova krajem 2027. godine
Cesta u stambenoj zoni Kalvarija III faza: ishođena građevinska dozvola; planirana za  početak izvođenja nakon ljeta 2027. 
Cesta Kovčanje – Poljana: u fazi je izdavanja lokacijske dozvole. Projektom je obuhvaćena biciklistička staza, šetnica i javna rasvjeta. Za projekt je izrađen Elaborat o potrebi procjene utjecaja na okoliš koji je u proceduri ocjene. Po ishođenju lokacijske dozvole, planirana je izrada više glavnih projekata zbog velikog i značajnog obuhvata zahvata te fazna realizacija. Za 2027.godinu planira se početak gradnje I. faze.
Cesta Galboka: rješavanje imovinskih odnosa za ishođenje građevinske dozvole, a odnosi se na uređenje pretežito neizgrađenog i djelomično izgrađenoj građevinskog područja -  njezinom izgradnjom otvorila bi se mogućnost stambene izgradnje. 
Cesta na predjelu Potočine, Nerezine: planirana je projektna dokumentacija, nakon provedbe novih katastarskih izmjera u Nerezinama, jer bi se cestom u neizgrađenom dijelu građevinskog područja otvorila mogućnost gradnje stambenih građevina, a obzirom da i Grad Mali Lošinj ima parcele za izgradnju.
Rekonstrukcija ceste Conrada Clara: rješavanje imovinsko pravnih odnosa za proširenje postojeće ceste i njezino uređenje – planirana sredstva za otkup / zamjenu zemljišta, sukladno UPU Čikat i PPUGML cesta sa dva kolna kraka i nogostup. Projekt je na ishođenju lokacijske dozvole. Za cestu je izrađen krajobrazno urbanistički elaborat.
Rekonstrukcija dijela ulice Šime Kvirina Kozulića: zahvat od trga ispred crkve do spoja s ulicom Maria Martinolića. Zbog uništenosti ulice potrebno je urediti parter. Planirano se odnosi na projektnu dokumentaciju i početak građenja nakon ljeta 2027.
Spoj ulice Mate Vidulića i Stjepana Radića: previđa izvođenje radova na uređenju stepeništa i potpornog zida na spoju navedenih ulica. Građevinska dozvola ishođena.
Pristupna cesta Velopin: projektiranje pristupne ceste (uključujući šetnicu, biciklističku stazu…) za Velopin.
Cesta Artatore: projektiranje u planu za 2027.; ishođenjem lokacijske dozvole omogućiti se otvaranje nove stambene zone, uključujući i zemljište Grada za stanogradnju. Realizacija gradnje planira se u fazama. 
Državna Cesta Mali Lošinj - Veli Lošinj: izvodi se sukladno Sporazumu sa Hrvatskim cestama, kao nosiocem projekta. Grad Mali Lošinj financira javnu rasvjetu na D100. Projekt je u završnoj fazi realizacije.
Rotor na državnoj cesti kod Ćunskog: (skretanje za Zračno pristanište) planira se zbog smirivanja prometa, te sigurnosnog razloga za kretanje pješaka. Izrađeno je idejno rješenje rotora. Planira se izrada glavnog projekta i rješavanje imovinsko-pravnih odnosa.
Cesta Osor Nerezine: radovi izvedeni, obveza prema HC sukladno sporazumu svih strana zbog indeksacije vrijednosti cijene radova.
Evidentiranje cesta i puteva: realizira se temeljem Zakona o cestama, a odnosi se na neevidentirane ceste u katastru i gruntovnici, u naravi javno dobro.
Ceste ML 189: projektiranje kao donacija od investitora.
Cesta ML 147: projektiranje i izvođenje kao donacija od strane investitora.


JAVNA RASVJETA
Javna rasvjeta na Čikatu: radovi od uvale Sv. Marka do Lanterne i preuzimaju se kao donacija od investitora, te na projektiranje rasvjete od Hotela Alhambre do pješčane plaže.
Javna rasvjeta u naselju Osor: izgradnja javne rasvjete u naselju Osor. U tijeku ishođenje građevinske dozvole.
Javna rasvjeta Kadin – Kijac: evidentiranje javnih površina, projektiranje i početak izvođenje radova I. faze.
Javna rasvjeta Nerezine: završni radovi na javnog rasvjeti od Tifona do raskršća sa županijskom cestom.
Rekonstrukcija dekorativne rasvjete – Trg, Riva, Priko u M. Lošinju: izrada projektne dokumentacije za zamjenu postojeće rasvjete novom.


JAVNE POVRŠINE
Biciklistička staze i šetnice: projektna dokumentacija za trasu Velopin - Čikat
Uređenje postojećih javnih puteva u biciklističke staze: Revitalizacija puteva u Punta Križi: planira se izvođenje radova po ishođenju financiranja.
Heliodrom Susak: izrada projektne dokumentacije i početak izvođenja radova
Heliodrom Ilovik: izrada projektne dokumentacije i početak izvođenja radova
Uređenje trga u Osoru: projekt parternog uređenja Trga. Projekt u fazi razrade idejnog koncepta. Za 2027 godinu planira projektiranje i početak izvođenja radova 
Nogostup od Lidla do Doma zdravlja: izrada projektne dokumentacije i rješavanje imovinsko-pravnih odnosa
Uređenje trga na sv. Ani u Velom Lošinju: izrada projektne dokumentacije za uređenje trga
Uređenje zelene površine ispred marketa u Velom Lošinju: izrada idejnog rješenja, projektna dokumentacija i početak građenja.
Dječje igralište Sv. Jakov: projekt uređenja dječjeg igrališta 
Uređenje lokaliteta Punta Leva: rekonstrukcija i uređenje  javne površine, izgradnja staza, zidića, hortikulturno uređenje. 
Riva lošinjskih kapetana: izvođenje radova od zgrade Općinskog suda do kraja Vele rive. Projektom je planirano uređenje partera i oborinska odvodnja. Početak radova se planira krajem 2026.g. Sa Županijskom lučkom upravom Mali Lošinj sklopljen je Sporazum o sufinanciranju. Radovima bi se dovršio i dio koji se odnosi na završetak Vele rive. Provedena je javna nabava i odabran izvođač.
Košarkaško igralište na Susku: izrada projektne dokumentacije
Sportsko igralište na Zagazinjinama: radovi na sanaciji sportskog igrališta


GROBLJA I KREMATORIJI NA GROBLJIMA
Mrtvačnica – početak radova na izgradnji nove mrtvačnice na Groblju Sv. Martin



